चलने से पहले मैंने ‘उन दोनों’ का चित्र लेना चाहा तो पिता ने हाथ जोड़ कर, क्षमा याचना करते हुए कहा - ‘मेरी बेटी और बेटे का विवाह हो जाने दीजिए। मैं अपने पूरे परिवार का फोटू आपका दे दूँगा। आपकी नियत पर मुझे कोई शक नहीं है किन्तु गाँव छोटा है और मेरा जाति-समाज तो और भी छोटा। आप तो जानते ही हो कि कुछ लोग हमेशा फुरतस में रहते हैं और उन्हें फजीते (लोगों की किरकिरी करने) में मजा आता है। क्या पता, कौन-कब-क्या कर बैठे और मेरा परिवार तथा बच्चे परेशानी में आ जाएँ। इसलिए आप मुझे माफ कर दें।’